La Central de Comunicaciones de la Empresa Nacional Siderúrgica S.A. llevántase al pie de los gasómetros de la Planta de Bateríes de Fornos de Coque. Sicasí, la imponente altura d’estes dos estructures nun mengua’l protagonismu visual de la popularmente conocida como ‘Telefónica’.
#000000
L’inmueble ye obra del arquiteutu madrilanu Francisco Goicoechea Agustí, que trabayó xunto a Juan Manuel Cárdenas Rodríguez nel diseñu de bona parte de los edificios de la empresa.
#000001
Cola so puesta en funcionamientu, a lo último de la década de los años cincuenta, dio entamu’l serviciu de comunicaciones telegráfiques y telefóniques, con más de mil llinies y con capacidá d’ampliase, nel 1959, a un total de trés mil.
#000002
El so allugamientu nun sitiu destacáu, xunto al accesu principal a la factoría dende’l pobláu de Llaranes, requería d’un especial enfotu nel diseñu de la construcción. Como dalgunos autores coinciden, Goicoechea bebió de l’arquiteutura de vanguardia soviética, sobre manera de los proyeutos de los hermanos Vesnin, Barjin y Sóbdev. Plantegó un edificiu de planta rectangular y dos cuerpos, construyíu en formigón armao y lladriyu, reserváu pa les esquines. El cuerpu baxu consta de trés altures qu’acoyeron oficines, espacios de trabayu y sales d’aconceyamientu. El segundu cuerpu constitúilu una torre de seis altures y planta cuadrada, asitiada na fachada principal del edificiu y adelantada con respeuto al restu. Esti protagonismu vese solliñáu pol tratamientu de los vanos, que potencia la verticalidá.
#000003
Nel so imafronte, a dambos llaos de la torre, colocáronse dos escultures feches pol artista plásticu José Luis Sánchez n’aluminiu. Dambes pieces, de seis metros d’altor, representaben una embarcación de vela y una filandera. Cola estroza de la central, en dexándose la so función orixinal y tres acoyer otros usos, les dos obres retiráronse ensin que se conoza’l so paraderu.
#000004
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
#000006
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
#000007
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.
#000008